title: Komisjoni rakendusmäärus (EL) 2020/2236, 16. detsember 2020, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008 (EMPs kohaldatav tekst)

text:
                  30.12.2020

                  ET

                  Euroopa Liidu Teataja

                  L 442/410

         KOMISJONI RAKENDUSMÄÄRUS (EL) 2020/2236,
         16. detsember 2020,
         millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 213 lõiget 2, artikli 224 lõiget 4, artikli 238 lõiget 3 ja artikli 239 lõiget 3,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (2) eriti selle artiklit 90,
         ning arvestades järgmist:

                     (1)

                     Määruses (EL) 2016/429 on sätestatud eeskirjad seoses loomadele või inimestele edasikanduvate loomataudidega, sealhulgas eeskirjad selliste loomatervise sertifikaatide kohta, mis peavad kaasas olema veeloomade ja veeloomadelt saadud teatavate loomsete saaduste saadetiste liitu toomisel ning liidusisesel liikumisel. Samuti antakse sellega komisjonile õigus võtta vastu rakendusakte, millega kehtestatakse eeskirjad kõnealuste loomatervise sertifikaatide näidisvormide kohta ning eeskirjad teabe kohta, mis peab sisalduma teatavates dokumentides ja deklaratsioonides, mida nõutakse selliste saadetiste liitu toomisel.

                     (2)

                     Lisaks sellele antakse kõnealuse määrusega komisjonile õigus kehtestada erieeskirjad selliste veeloomade loomatervise sertifikaatide, deklaratsioonide ja muude dokumentide näidisvormide kohta, mille puhul ei pruugi eespool nimetatud määrusega kehtestatud eeskirjade kohaldamine olla piisav, võttes muu hulgas arvesse saadetise lõppsihtkohta. Määruses (EL) 2016/429 on samuti sätestatud, et kõnealused loomatervise sertifikaadid võivad sisaldada muud teavet, mida nõutakse muude liidu õigusaktide kohaselt. Sellest tulenevalt tuleks käesoleva määrusega kehtestada loomatervise sertifikaadi näidis.

                     (3)

                     Määruse (EL) 2016/429 artikli 213 lõikega 2 ja artikli 224 lõikega 4 on komisjonile samuti antud õigus rakendusaktidega kehtestada eeskirju, milles käsitletakse loomatervise sertifikaatide näidiseid veeloomade ja neilt saadud teatavate saaduste teatavaks liikumiseks. Seepärast tuleks käesoleva määrusega kehtestada sertifikaatide näidis, mida kasutatakse selliste saadetiste liidusisesteks liikumisteks.

                     (4)

                     Määruse (EL) 2016/429 artikli 238 lõikega 3 ja artikli 239 lõikega 3 on komisjonile antud õigus rakendusaktidega kehtestada eeskirju, milles käsitletakse loomatervise sertifikaatide, deklaratsioonide ja muude dokumentide näidiseid, mida kasutatakse selliste liitu toodavate veeloomade puhul, kelle jaoks liit ei ole lõppsihtkoht. Sellest tulenevalt tuleks käesoleva määrusega kehtestada loomatervise sertifikaadi näidis.

                     (5)

                     Käesoleva määrusega kehtestatud veterinaarsertifikaatide näidised peaksid sisaldama asjakohaseid tagatisi selle kindlustamiseks, et liitu toodavad ja liidusiseselt liikuvad veeloomade ja teatavate veeloomadelt saadud loomsete saaduste saadetised ei kujuta endast olulist riski loomade või inimeste tervisele. Sellised tagatised sõltuvad muu hulgas määruse (EL) 2016/429 artiklis 5 ja II lisas loetellu kantud asjaomastest taudidest ning nende kategooriatest, nagu on sätestatud kõnealuse määruse artikli 9 lõikes 1 ja komisjoni rakendusmääruse (EL) 2018/1882 (3) lisas.

                     (6)

                     Määrusega (EL) 2017/625 on kehtestatud eeskirjad liikmesriikide pädevate asutuste tehtava ametliku kontrolli ja muude ametlike toimingute kohta, mille eesmärk on kontrollida, kas ettevõtjad järgivad liidu eeskirju kõnealuse määruse artikli 1 lõikes 2 osutatud valdkondades, mis hõlmavad muu hulgas toitu ja toiduohutust ning loomatervist ja loomade heaolu. Määruses (EL) 2017/625 on ametlik sertifikaat määratletud paber- või elektroonilise dokumendina, millele on alla kirjutanud sertifikaati välja andev ametnik ja milles kinnitatakse vastavust ühele või mitmele kõnealuse määruse artikli 1 lõikes 2 osutatud normides sätestatud nõudele. Kõnealuse määrusega antakse komisjonile õigus rakendusaktidega kehtestada eeskirjad ametlike sertifikaatide näidiste ja selliste sertifikaatide väljaandmise kohta.

                     (7)

                     Määruse (EL) 2017/625 artikli 90 esimese lõigu punktiga c on komisjonile antud õigus rakendusaktidega kehtestada eeskirju, milles käsitletakse asendussertifikaatide väljaandmisel järgitavat korda. Seepärast on asjakohane kehtestada käesolevas määruses ühtsed nõuded loomatervise sertifikaatide asendamise kohta.

                     (8)

                     Selleks et ära hoida kuritarvitamist või väärkasutamist, on vaja määratleda juhtumid, mil loomatervise asendussertifikaate võib välja anda, ning nõuded, mida tuleb loomatervise sertifikaatide asendamise puhul täita. Juhtumid peaksid piirduma haldusvigadega või olukordadega, kus algne sertifikaat on kahjustatud või kadunud.

                     (9)

                     Komisjoni delegeeritud määrusega (EL) 2020/691 (4) on kehtestatud täiendavad eeskirjad, milles käsitletakse vesiviljelusloomi pidavaid registreeritud ja heakskiidetud vesiviljelusettevõtteid ning veeloomade vedajaid. Eelkõige on kõnealuse määrusega ette nähtud täiendavad eeskirjad seoses selliste vesiviljelusloomi pidavate vesiviljelusettevõtete heakskiitmisega, millest tuleneb märkimisväärne veeloomi tabandavate taudide risk. Seepärast peaksid teatavad käesoleva määrusega kehtestatud loomatervise sertifikaatide näidised sisaldama asjakohaseid tagatisi, et kindlustada ettevõtte heakskiitmine vastavalt delegeeritud määrusega (EL) 2020/691 kehtestatud eeskirjadele. Lisaks tuleks käesolevas määruses võtta arvesse delegeeritud määruses (EL) 2020/691 sätestatud mõisteid.

                     (10)

                     Lisaks sellele on komisjoni delegeeritud määrustega (EL) 2020/692 (5) ja (EL) 2020/990 (6) kehtestatud eeskirjad, millega täiendatakse määrusega (EL) 2016/429 kehtestatud eeskirju. Delegeeritud määruses (EL) 2020/692 on muu hulgas sätestatud asjakohased loomatervisenõuded veeloomade ja teatavate veeloomadelt saadud loomsete saaduste liitu toomise kohta. Seepärast tuleks käesoleva määrusega kehtestatud loomatervise sertifikaatide näidiste puhul võtta arvesse kõnealustes määrustes sätestatud asjakohaseid tagatisi. Lisaks sellele tuleks käesolevas määruses võtta arvesse delegeeritud määruses (EL) 2020/692 sätestatud mõisteid.

                     (11)

                     Delegeeritud määruses (EL) 2020/990 on sätestatud erieeskirjad veeloomade saadetiste ja veeloomadelt saadud loomsete saaduste liidusisese liikumisega seotud loomatervisenõuete ja sertifikaate käsitlevate nõuete kohta. Eelkõige on kõnealuse määrusega kehtestatud teatavad eeskirjad seoses selliste loomatervise sertifikaatide sisuga, mida kasutatakse veeloomade ja neilt saadud teatavate loomsete saaduste puhul. Seepärast tuleks käesoleva määrusega kehtestatud loomatervise sertifikaatide näidiste puhul arvesse võtta määrusega (EL) 2020/990 kehtestatud täiendavaid eeskirju. Lisaks sellele tuleks käesolevas määruses võtta arvesse delegeeritud määruses (EL) 2020/990 sätestatud mõisteid.

                     (12)

                     Rakendusmääruses (EL) 2018/1882 on sätestatud mõiste „D-kategooria taud“, mille puhul on vaja võtta meetmeid, et ennetada selle levikut. Kõnealuses rakendusmääruses on ühtlasi sätestatud, et loetellu kantud taudide ennetamise ja tõrje eeskirju, millele on osutatud määruse (EL) 2016/429 artikli 9 lõikes 1, tuleb kohaldada loetellu kantud taudide suhtes lähtuvalt kategooriast, millesse need kõnealuse rakendusmääruse lisas esitatud tabelis osutatud, loetellu kantud liikide ja liigirühmade puhul kuuluvad. Selles tabelis on muu hulgas loetletud veeloomataudide siirutajaliigid. Seepärast tuleks seda arvesse võtta käesoleva määrusega kehtestatud loomatervise sertifikaatide näidiste puhul.

                     (13)

                     Veeloomade ja neilt saadud teatavate loomsete saaduste saadetiste liidusiseseks liikumiseks ja liitu toomiseks kasutatavad loomatervise sertifikaatide näidised peaksid sisaldama saadetise üksikasju ja veterinaarjärelevalve ametniku kinnitatud konkreetset loomatervisealast teavet. Liidusiseste liikumiste korral peaks loomatervise sertifikaatide näidis sisaldama ka osa, mis on ette nähtud selliste liikumiste ajal ja sihtkohas tehtud ametliku kontrolli ning kõnealuse ametliku kontrolli tulemuste registreerimiseks.

                     (14)

                     Komisjoni rakendusmäärusega (EL) 2020/2235 (7) on kehtestatud loomatervise sertifikaatide näidised, ametlike sertifikaatide näidised ja loomatervise/ametlike sertifikaatide näidised loomade ja toodete saadetiste liidusiseseks liikumiseks. Kõnealuse rakendusmäärusega nähakse ette selliste sertifikaatide vastavus kaubanduse kontrolli- ja ekspertsüsteemile (TRACES) ning lihtsustatakse sertifitseerimissüsteemi liidus. Seepärast tuleks käesoleva määrusega kehtestatud loomatervise sertifikaatide näidised, mida kasutatakse veeloomade ja veeloomadelt saadud teatavate loomsete saaduste saadetiste liidusiseseks liikumiseks, koostada vastavalt komisjoni rakendusmääruse (EL) 2020/2235 I lisa 1. peatükis esitatud loomatervise sertifikaatide näidisele, mida kasutatakse loomade ja toodete liidusiseseks liikumiseks.

                     (15)

                     Selleks et tagada ühtsus ja parandada loomatervisega seotud sertifitseerimise tõhusust, tuleks käesoleva määrusega kehtestatud loomatervise sertifikaadi näidis, mida kasutatakse veeloomade saadetiste liitu toomiseks, koostada sellise rakendusmääruse (EL) 2020/2235 I lisa 3. peatükis esitatud loomatervise sertifikaadi näidise alusel, mida kasutatakse loomade, loomsete saaduste, liittoodete, loomse paljundusmaterjali, loomsete kõrvalsaaduste, inimtoiduks ettenähtud idandite ja inimtoiduks ettenähtud idandite tootmiseks ettenähtud seemnete liitu toomiseks.

                     (16)

                     Määruses (EL) 2017/625 on sätestatud, et looma- ja kaubasaadetistega peab kaasas olema ametlik sertifikaat, mis võib olla paberkandjal või elektrooniline. Lisaks on määruses (EL) 2016/429 sätestatud, et paberkandjal välja antud loomatervise sertifikaadid võib asendada elektrooniliste loomatervise sertifikaatidega, sealhulgas liitu toodavate saadetistega kaasas olevate loomatervise sertifikaatidega. Seepärast on asjakohane lisaks määruse (EL) 2016/429 artiklis 217 ja määruse (EL) 2017/625 II jaotise VII peatükis esitatud nõuetele kehtestada ühtsed nõuded, millega reguleeritakse veeloomade ja veeloomadelt saadud teatavate loomsete saaduste saadetisi käsitlevate loomatervise nii paber- kui ka e-sertifikaatide väljaandmist. Need ühtsed nõuded tuleks sätestada käesolevas määruses.

                     (17)

                     Määruses (EL) 2017/625 on sätestatud, et ametliku kontrolli teabehaldussüsteem (IMSOC) peab võimaldama ametlike sertifikaatide koostamist, käitlemist ja edastamist, sealhulgas elektroonilisel kujul. Komisjoni rakendusmääruses (EL) 2019/1715 (8) on sätestatud, et TRACES on IMSOCi komponent, mis võimaldab kogu sertifikaatide koostamise protsessi teostada elektrooniliselt, vältides seega loomatervise sertifikaatidega seotud võimalikku võltsimist või eksitavaid tegevusi. Selleks et tagada elektrooniliste sertifitseerimisvahendite piisav turvalisuse tase ja võtta arvesse sertifitseerimisprotsessi ühtlustamise eesmärki, peaksid käesoleva määrusega kehtestatud loomatervise sertifikaatide näidised ühilduma TRACESiga.

                     (18)

                     Komisjoni määrusega (EÜ) nr 1251/2008 (9) on kehtestatud erieeskirjad, milles käsitletakse vesiviljelusloomade ja neilt saadud saaduste turulelaskmise ja liitu importimisega seotud sertifitseerimisnõudeid. Kõnealuse määrusega kehtestatud eeskirjad on juba asendatud delegeeritud määrustega (EL) 2020/990 ja (EL) 2020/692 kehtestatud eeskirjadega ning määrusega (EÜ) nr 1251/2008 kehtestatud sertifikaatide näidised tuleb asendada käesoleva määrusega kehtestatud loomatervise sertifikaatide näidistega. Seega tuleks eeskirjade dubleerimise vältimiseks määrus (EÜ) nr 1251/2008 kehtetuks tunnistada.

                     (19)

                     On asjakohane kehtestada üleminekuperiood, et võtta arvesse nende kolmandate riikide pädevate asutuste eriolukorda, kes peavad võtma vajalikke meetmeid, et tagada käesoleva määruse järgimine, ning selliste veeloomade ja veeloomadelt saadud loomsete saaduste saadetiste vedudega seotud eriolukorda, millega on kaasas määruse (EÜ) nr 1251/2008 kohaselt enne käesoleva määruse kohaldamise alguskuupäeva välja antud loomatervise sertifikaadid.

                     (20)

                     Kuna määrust (EL) 2016/429 hakatakse kohaldama alates 21. aprillist 2021, tuleks ka käesolevat määrust kohaldada alates samast kuupäevast.

                     (21)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese ja kohaldamisala

               1.   Käesoleva määrusega kehtestatakse eeskirjad määrusega (EL) 2016/429 kehtestatud loomatervise sertifikaatide ja määrusega (EL) 2017/625 kehtestatud ametliku sertifitseerimise kohta seoses teatavate veeloomade ja veeloomadelt saadud loomsete saaduste teatavate saadetiste liitu toomiseks (10) ja liidusiseseks liikumiseks nõutavate loomatervise sertifikaatide väljaandmise ja asendamisega.

               2.   Käesoleva määrusega kehtestatakse loomatervise sertifikaatide näidised ja deklaratsiooni näidis järgmise kohta:

                           a)

                           loomatervise sertifikaatide näidised, mida kasutatakse teatavatesse kategooriatesse kuuluvate veeloomade ja neilt saadud teatavate loomsete saaduste saadetiste liidusiseseks liikumiseks (I lisa);

                           b)

                           loomatervise sertifikaadi näidis, mida kasutatakse teatavatesse vesiviljelusettevõtetesse toomise, loodusesse laskmise või muuks otstarbeks kui inimtoiduks ettenähtud veeloomade saadetiste liitu toomiseks (II lisa);

                           c)

                           laeva kapteni deklaratsiooni näidis: addendum meritsi liitu toodavate teatavate veeloomade veoks (III lisa).

            Artikkel 2
            Mõisted
            Käesolevas määruses kasutatakse järgmisi mõisteid:

                        1)

                        „mahuti“ – mahuti delegeeritud määruse (EL) 2020/990 artikli 2 punktis 1 määratletud tähenduses;

                        2)

                        „sumplaev“ – sumplaev delegeeritud määruse (EL) 2020/990 artikli 2 punktis 2 määratletud tähenduses;

                        3)

                        „kalapüügisööt“ – kalapüügisööt delegeeritud määruse (EL) 2020/990 artikli 2 punktis 4 määratletud tähenduses;

                        4)

                        „riiklikud meetmed“ – riiklikud meetmed delegeeritud määruse (EL) 2020/990 artikli 2 punktis 5 määratletud tähenduses;

                        5)

                        „elupaik“ – elupaik delegeeritud määruse (EL) 2020/990 artikli 2 punktis 6 määratletud tähenduses;

                        6)

                        „loetellu kantud kolmas riik, territoorium või selle tsoon“ – kolmas riik, territoorium või selle tsoon delegeeritud määruse (EL) 2020/692 artikli 2 punktis 1 määratletud tähenduses;

                        7)

                        „taudivaba liikmesriik, tsoon või bioturvarühmik“ – delegeeritud määruse (EL) 2020/990 artikli 2 punktis 7 määratletud liikmesriik, tsoon või bioturvarühmik;

                        8)

                        „likvideerimisprogramm“ – likvideerimisprogramm delegeeritud määruse (EL) 2020/990 artikli 2 punktis 8 määratletud tähenduses.

            Artikkel 3
            Veeloomade ja veeloomadelt saadud teatavate loomsete saaduste saadetiste puhul kasutatavate loomatervise sertifikaatide täitmine

               1.   Käesoleva määruse I lisas esitatud loomatervise sertifikaadid, mida kasutatakse veeloomade saadetiste ja veeloomadelt saadud loomsete saaduste saadetiste liidusiseseks liikumiseks, täidab ja allkirjastab veterinaarjärelevalve ametnik nõuetekohaselt vastavalt rakendusmääruse (EL) 2020/2235 I lisa 2. peatükis esitatud selgitavatele märkustele.

               2.   Käesoleva määruse II lisas esitatud loomatervise sertifikaadid, mida kasutatakse veeloomade saadetiste ja veeloomadelt saadud loomsete saaduste saadetiste liitu toomiseks, täidab ja allkirjastab veterinaarjärelevalve ametnik nõuetekohaselt vastavalt rakendusmääruse (EL) 2020/2235 I lisa 4. peatükis esitatud selgitavatele märkustele.

               3.   Lõigetes 1 ja 2 osutatud saadetiste eest vastutavad ettevõtjad esitavad pädevale asutusele teabe selliste saadetiste kirjelduse kohta, nagu on kirjeldatud I ja II lisas esitatud loomatervise sertifikaatide näidiste I osas.

            Artikkel 4
            Nõuded veeloomade ja veeloomadelt saadud teatavate loomsete saaduste saadetiste puhul kasutatavate loomatervise sertifikaatide kohta

               1.   Veterinaarjärelevalve ametnik täidab veeloomade ja veeloomadelt saadud loomsete saaduste saadetiste puhul kasutatavad loomatervise sertifikaadid vastavalt järgmistele nõuetele:

                           a)

                           loomatervise sertifikaadil on veterinaarjärelevalve ametniku allkiri ja ametlik tempel; allkirja värv ja templi (v.a reljeef- või vesimärgiga templi) värv peab erinema trükiteksti värvist;

                           b)

                           kui loomatervise sertifikaat sisaldab mitmeid või alternatiivseid kinnitusi, peab veterinaarjärelevalve ametnik kriipsutama läbi need kinnitused, mis ei ole asjakohased, kinnitades seda nimetähtede ja templiga, või need loomatervise sertifikaadist täielikult kustutama;

                           c)

                           loomatervise sertifikaat peab koosnema ühest järgmistest osadest:

                                       i)

                                       ühest lehest,

                                       ii)

                                       mitmest lehest, mis kõik on jagamatud ja moodustavad lahutamatu terviku,

                                       iii)

                                       järjestikustest lehekülgedest, millest iga lehekülg on nummerdatud nii, et see näitab kindlat lehekülge kogu järjestuses;

                           d)

                           kui loomatervise sertifikaat koosneb käesoleva lõigu punkti c alapunktis iii osutatud järjestikustest lehekülgedest, peab igal leheküljel olema määruse (EL) 2017/625 artikli 89 lõike 1 punktis a osutatud kordumatu kood, veterinaarjärelevalve ametniku allkiri ja ametlik tempel;

                           e)

                           saadetiste liidusiseseks liikumiseks kasutatavate loomatervise sertifikaatide puhul peab loomatervise sertifikaat saadetisega kaasas olema kuni liidus asuvasse sihtkohta jõudmiseni;

                           f)

                           saadetiste liitu toomiseks kasutatavate loomatervise sertifikaatide puhul tuleb sertifikaat esitada selle liitu sisenemise piiripunkti pädevale asutusele, kus saadetist ametlikult kontrollitakse;

                           g)

                           loomatervise sertifikaat tuleb välja anda enne seda, kui on lõppenud selles käsitletud saadetise kontrollimine loomatervise sertifikaati välja andvas pädevas asutuses;

                           h)

                           saadetiste liitu toomiseks kasutatavate loomatervise sertifikaatide puhul tuleb sertifikaat koostada selle liikmesriigi ametlikus keeles või ühes ametlikest keeltest, kus asub liitu sisenemise piiripunkt.

               2.   Erandina lõike 1 punktist h võib liikmesriik anda nõusoleku loomatervise sertifikaatide koostamiseks mõnes muus liidu ametlikus keeles, millele on vajaduse korral lisatud tõestatud tõlge.

               3.   Lõike 1 punkte a–e ei kohaldata rakendusmääruse (EL) 2019/1715 artikli 39 lõike 1 nõuete kohaselt välja antud elektrooniliste sertifikaatide suhtes.

               4.   Lõike 1 punkte b, c ja d ei kohaldata selliste loomatervise sertifikaatide suhtes, mis on välja antud paberkandjal ning täidetud ja välja trükitud süsteemis TRACES.

            Artikkel 5
            Veeloomade ja veeloomadelt saadud teatavate loomsete saaduste saadetiste puhul kasutatavate loomatervise sertifikaatide asendamine

               1.   Pädevad asutused annavad veeloomade ja veeloomadelt saadud loomsete saaduste saadetiste puhul loomatervise asendussertifikaate välja üksnes juhul, kui algses loomatervise sertifikaadis esineb haldusvigu või kui algne loomatervise sertifikaat on kahjustatud või kadunud.

               2.   Pädev asutus ei muuda loomatervise asendussertifikaadis algse sertifikaadi teavet saadetise identifitseerimise ja selle jälgitavuse ega algse loomatervise sertifikaadiga saadetise suhtes antud tagatiste kohta.

               3.   Loomatervise asendussertifikaadis peab pädev asutus:

                           a)

                           esitama selge viite määruse (EL) 2017/625 artikli 89 lõike 1 punktis a osutatud kordumatule koodile ja algse loomatervise sertifikaadi väljaandmiskuupäevale ning selge kinnituse selle kohta, et sellega asendatakse algne loomatervise sertifikaat;

                           b)

                           märkima uue loomatervise sertifikaadi numbri, mis erineb algse loomatervise sertifikaadi numbrist;

                           c)

                           märkima kuupäeva, mil see välja anti ja mis erineb algse loomatervise sertifikaadi väljaandmiskuupäevast;

                           d)

                           esitama paberkandjal oleva originaaldokumendi, välja arvatud juhul, kui TRACESisse edastatakse elektrooniline loomatervise asendussertifikaat.

               4.   Saadetiste liitu toomisel võib liitu sisenemise piiripunkti pädev asutus loobuda saadetise eest vastutavalt ettevõtjalt loomatervise asendussertifikaadi esitamise nõudmisest, kui teave saaja, importija, liitu sisenemise piiripunkti või transpordivahendi kohta muutub pärast seda, kui sertifikaat on välja antud ja saadetise eest vastutav ettevõtja esitab sellise uue teabe.

            Artikkel 6
            Loomatervise sertifikaatide näidised, mida kasutatakse teatavatesse kategooriatesse kuuluvate veeloomade ja veeloomadelt saadud loomsete saaduste liidusiseseks liikumiseks
            Artikli 1 lõike 2 punktis a osutatud loomatervise sertifikaadid, mida kasutatakse teatavatesse kategooriatesse kuuluvate veeloomade saadetiste ja veeloomadelt saadud teatavate loomsete saaduste saadetiste liidusiseseks liikumiseks, peavad asjaomastest veeloomadest ja tootekategooriatest olenevalt vastama ühele järgmistest näidistest:

                        a)

                        vastavalt I lisa 1. peatükis esitatud näidisele koostatud AQUA-INTRA-ESTAB vesiviljelusettevõtetesse toodavate veeloomade puhul;

                        b)

                        vastavalt I lisa 2. peatükis esitatud näidisele koostatud AQUA-INTRA-RELEASE loodusesse laskmiseks ettenähtud veeloomade puhul;

                        c)

                        vastavalt I lisa 3. peatükis esitatud näidisele koostatud AQUA-INTRA-HC inimtoiduks ettenähtud veeloomade puhul;

                        d)

                        vastavalt I lisa 4. peatükis esitatud näidisele koostatud AQUA-INTRA-RESTRICT selliste veeloomade puhul, kelle suhtes kohaldatakse liikumispiiranguid või erakorralisi meetmeid seoses loetellu kantud või esilekerkivate taudidega;

                        e)

                        vastavalt I lisa 5. peatükis esitatud näidisele koostatud AQUA-INTRA-BAIT kalapüügil elussöödana kasutatavate veeloomade puhul;

                        f)

                        vastavalt I lisa 6. peatükis esitatud näidisele koostatud FPAO-AQUA-INTRA-PROCESS elusaid vesiviljelusloomi mittehõlmavate vesiviljelusloomadelt saadud, edasiseks töötlemiseks ettenähtud loomsete saaduste puhul;

                        g)

                        vastavalt I lisa 7. peatükis esitatud näidisele koostatud AQUA-INTRA-RESTRICT selliste elusaid vesiviljelusloomi mittehõlmavate loomsete saaduste puhul, mis on saadud vesiviljelusloomadelt, kelle suhtes kohaldatakse liikumispiiranguid või erakorralisi meetmeid seoses loetellu kantud või esilekerkivate taudidega.

            Artikkel 7
            Loomatervise sertifikaadi näidis vesiviljelusettevõtetesse toomiseks, loodusesse laskmiseks või muuks otstarbeks kui otse inimtoiduks ettenähtud veeloomade liitu toomiseks
            Artikli 1 lõike 2 punktis b osutatud loomatervise sertifikaat, mida kasutatakse vesiviljelusettevõtetesse toomiseks, loodusesse laskmiseks või muuks otstarbeks kui otse inimtoiduks ettenähtud veeloomade saadetiste liitu toomiseks, peab vastama II lisas esitatud näidise kohaselt koostatud näidisele AQUA-ENTRY-ESTAB/RELEASE/OTHER.

            Artikkel 8
            Deklaratsiooni näidis meritsi liitu toodavate teatavate veeloomade veoks
            Artikli 1 lõike 2 punktis c osutatud deklaratsioon, mida kasutatakse meritsi liitu toodavate teatavate veeloomade veoks, vastab III isas esitatud näidise kohaselt koostatud addendum’i näidisele AT-AQUA-SEA.

               Addendum’i täidab laeva kapten ja see lisatakse asjakohasele loomatervise sertifikaadile.

            Artikkel 9
            Komisjoni määruse (EÜ) nr 1251/2008 kehtetuks tunnistamine

               1.   Määrus (EÜ) nr 1251/2008 tunnistatakse kehtetuks alates 21. aprillist 2021.

               2.   Viiteid määrusele (EÜ) nr 1251/2008 käsitatakse viidetena käesolevale määrusele ja neid loetakse vastavalt IV lisas esitatud vastavustabelile.

            Artikkel 10
            Üleminekusätted
            Veeloomade ja neilt saadud loomsete saaduste saadetisi, millega on kaasas määruse (EÜ) nr 1251/2008 kohaselt enne käesoleva määruse kohaldamise alguskuupäeva välja antud loomatervise sertifikaadid, tuleb lubada liitu tuua kuni 20. oktoobrini 2021, tingimusel et ametlik inspektor kirjutas loomatervise sertifikaadile alla enne 21. augustit 2021.

            Artikkel 11
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 21. aprillist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020

                  Komisjoni nimel

                  president

               Ursula VON DER LEYEN

            (1)  ELT L 84, 31.3.2016, lk 1.

            (2)  ELT L 95, 7.4.2017, lk 1.

            (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).

            (4)  Komisjoni 30. jaanuari 2020. aasta delegeeritud määrus (EL) 2020/691, millega täiendatakse Euroopa Parlamendi ja nõukogu määrust (EL) 2016/429 seoses vesiviljelusettevõtteid ja veeloomade vedajaid käsitlevate eeskirjadega (ELT L 174, 3.6.2020, lk 345).

            (5)  Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).

            (6)  Komisjoni 28. aprilli 2020. aasta delegeeritud määrus (EL) 2020/990, millega täiendatakse Euroopa Parlamendi ja nõukogu määrust (EL) 2016/429 seoses veeloomade ja neilt saadud loomsete saaduste liidusisese liikumisega seotud loomatervisenõuete ja sertifikaate käsitlevate nõuetega (ELT L 221, 10.7.2020, lk 42).

            (7)  Komisjoni 16. detsembri 2020. aasta rakendusmäärus (EL) 2020/2235, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses loomatervise sertifikaatide näidiste, ametlike sertifikaatide näidiste ja loomatervise/ametlike sertifikaatide näidistega teatavate looma- ja kaubakategooriate saadetiste liitu toomiseks ja liidusiseseks liikumiseks, selliste sertifikaatidega seotud ametliku sertifitseerimisega ning millega tunnistatakse kehtetuks määrus (EÜ) nr 599/2004, rakendusmäärused (EL) nr 636/2014 ja (EL) 2019/628, direktiiv 98/68/EÜ ning otsused 2000/572/EÜ, 2003/779/EÜ ja 2007/240/EÜ (ELT L 442, 30.12.2020, lk 1).

            (8)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

            (9)  Komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (ELT L 337, 16.12.2008, lk 41).

            (10)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes sama protokolli 2. lisaga, hõlmavad käesoleva määruse kohaldamisel viited liidule Ühendkuningriiki seoses Põhja-Iirimaaga.

            I LISA
            I lisas on esitatud järgmised loomatervise sertifikaatide näidised:
            NÄIDIS

                        AQUA-INTRA-ESTAB

                        1. peatükk: loomatervise sertifikaadi näidis vesiviljelusettevõtetesse toodavate veeloomade liidusiseseks liikumiseks

                        AQUA-INTRA-RELEASE

                        2. peatükk: loomatervise sertifikaadi näidis loodusesse laskmiseks ettenähtud veeloomade liidusiseseks liikumiseks

                        AQUA-INTRA-HC

                        3. peatükk: loomatervise sertifikaadi näidis inimtoiduks ettenähtud veeloomade liidusiseseks liikumiseks

                        AQUA-INTRA-RESTRICT

                        4. peatükk: loomatervise sertifikaadi näidis selliste veeloomade liidusiseseks liikumiseks, kelle suhtes kohaldatakse liikumispiiranguid või erakorralisi meetmeid seoses loetellu kantud või esilekerkivate taudidega

                        AQUA-INTRA-BAIT

                        5. peatükk: loomatervise sertifikaadi näidis kalapüügil elussöödana kasutatavate veeloomade liidusiseseks liikumiseks

                        PAO-AQUA-INTRA-PROCESS

                        6. peatükk: loomatervise sertifikaadi näidis elusaid vesiviljelusloomi mittehõlmavate vesiviljelusloomadelt saadud, edasiseks töötlemiseks ettenähtud loomsete saaduste liidusiseseks liikumiseks

                        PAO-AQUA-INTRA-RESTRICT

                        7. peatükk: loomatervise sertifikaadi näidis selliste elusaid vesiviljelusloomi mittehõlmavate loomsete saaduste liidusiseseks liikumiseks, mis on saadud vesiviljelusloomadelt, kelle suhtes kohaldatakse liikumispiiranguid või erakorralisi meetmeid seoses loetletud või esilekerkivate taudidega

                  1. PEATÜKK

               LOOMATERVISE SERTIFIKAADI NÄIDIS VESIVILJELUSETTEVÕTETESSE TOODAVATE VEELOOMADE LIIDUSISESEKS LIIKUMISEKS (näidis „AQUA-INTRA-ESTAB“)

            2. PEATÜKK

               LOOMATERVISE SERTIFIKAADI NÄIDIS LOODUSESSE LASKMISEKS ETTENÄHTUD VEELOOMADE LIIDUSISESEKS LIIKUMISEKS (NÄIDIS „AQUA-INTRA-RELEASE“)

            3. PEATÜKK

               LOOMATERVISE SERTIFIKAADI NÄIDIS INIMTOIDUKS ETTENÄHTUD VEELOOMADE LIIDUSISESEKS LIIKUMISEKS (näidis „AQUA-INTRA-HC“)

            4. PEATÜKK

               LOOMATERVISE SERTIFIKAADI NÄIDIS SELLISTE VEELOOMADE LIIDUSISESEKS LIIKUMISEKS, KELLE SUHTES KOHALDATAKSE LIIKUMISPIIRANGUID VÕI ERAKORRALISI MEETMEID SEOSES LOETELLU KANTUD VÕI ESILEKERKIVATE TAUDIDEGA (NÄIDIS „AQUA-INTRA-RESTRICT“)

            5. PEATÜKK

               LOOMATERVISE SERTIFIKAADI NÄIDIS KALAPÜÜGIL ELUSSÖÖDANA KASUTATAVATE VEELOOMADE LIIDUSISESEKS LIIKUMISEKS (näidis „AQUA-INTRA-BAIT“)

            6. PEATÜKK

               LOOMATERVISE SERTIFIKAADI NÄIDIS ELUSAID VESIVILJELUSLOOMI MITTEHÕLMAVATE VESIVILJELUSLOOMADELT SAADUD, EDASISEKS TÖÖTLEMISEKS ETTENÄHTUD LOOMSETE SAADUSTE LIIDUSISESEKS LIIKUMISEKS (näidis „PAO-AQUA-INTRA-PROCESS“)

            7. PEATÜKK

               LOOMATERVISE SERTIFIKAADI NÄIDIS SELLISTE ELUSAID VESIVILJELUSLOOMI MITTEHÕLMAVATE LOOMSETE SAADUSTE LIIDUSISESEKS LIIKUMISEKS, MIS ON SAADUD VESIVILJELUSLOOMADELT, KELLE SUHTES KOHALDATAKSE LIIKUMISPIIRANGUID VÕI ERAKORRALISI MEETMEID SEOSES LOETELLU KANTUD VÕI ESILEKERKIVATE TAUDIDEGA (näidis „PAO-AQUA-INTRA-RESTRICT“)

            II LISA
            II lisas on esitatud järgmine loomatervise sertifikaadi näidis:
            NÄIDIS

                        AQUA-ENTRY-ESTAB/RELEASE/OTHER

                        Loomatervise sertifikaadi näidis teatavatesse vesiviljelusettevõtetesse toomiseks, loodusesse laskmiseks või muuks otstarbeks kui otse inimtoiduks ettenähtud veeloomade liitu toomiseks

               LOOMATERVISE SERTIFIKAADI NÄIDIS TEATAVATESSE VESIVILJELUSETTEVÕTETESSE TOOMISEKS, LOODUSESSE LASKMISEKS VÕI MUUKS OTSTARBEKS KUI OTSE INIMTOIDUKS ETTENÄHTUD VEELOOMADE LIITU TOOMISEKS (NÄIDIS „AQUA-ENTRY-ESTAB/RELEASE/OTHER“)

            III LISA
            III lisa sisaldab järgmist deklaratsiooni näidist:
            NÄIDIS

                        AT-AQUA-SEA

                        Laeva kapteni deklaratsiooni näidis: addendum meritsi liitu toodavate teatavate veeloomade veoks

               LAEVA KAPTENI DEKLARATSIOONI NÄIDIS: ADDENDUM MERITSI LIITU TOODAVATE TEATAVATE VEELOOMADE VEOKS

               (Näidis „AT-AQUA-SEA“)

               Täidetakse ja lisatakse asjakohasele liitu toomise korral kasutatavale loomatervise sertifikaadile, kui isegi osa veoteekonnast toimub muu laevaga kui kalalaevaga, mis lossib otse inimtoiduks ettenähtud looduslikke veeloomi või looduslikelt veeloomadelt saadud loomseid saadusi, millele on osutatud komisjoni delegeeritud määruse (EL) 2020/692 artikli 1 lõikes 6

            Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes sama protokolli 2. lisaga, hõlmavad käesoleva sertifikaadi viited Euroopa Liidule Ühendkuningriiki seoses Põhja-Iirimaaga.

            IV LISA

               Artikli 9 lõikes 2 osutatud vastavustabel

                        Komisjoni määrus (EÜ) nr 1251/2008

                        Käesolev määrus

                        Artikkel 1

                        Artikkel 1

                        Artikkel 2

                        Artikkel 2

                        Artiklid 3 kuni 17

                        —

                        I lisa

                        —

                        II lisa A osa ja B osa

                        I lisa

                        II lisa C osa

                        —

                        III lisa

                        —

                        IV lisa A osa, B osa ja C osa

                        II lisa

                        IV lisa D osa

                        III lisa

                        V lisa

                        Artikkel 3


title: Komisjoni rakendusmäärus (EL) 2020/2254, 29. detsember 2020, milles käsitletakse tarnija deklaratsioonide alusel päritolukinnituste koostamist sooduskorra alusel Ühendkuningriiki suunduva ekspordi korral üleminekuperioodil

text:
                  31.12.2020

                  ET

                  Euroopa Liidu Teataja

                  L 446/1

         KOMISJONI RAKENDUSMÄÄRUS (EL) 2020/2254,
         29. detsember 2020,
         milles käsitletakse tarnija deklaratsioonide alusel päritolukinnituste koostamist sooduskorra alusel Ühendkuningriiki suunduva ekspordi korral üleminekuperioodil
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 66 punkti a,
         ning arvestades järgmist:

                     (1)

                     Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (2) (edaspidi „leping“) allkirjastati 30. detsembril 2020 (3) ja seda kohaldatakse ajutiselt alates 1. jaanuarist 2021.

                     (2)

                     Vastavalt määruse (EL) nr 952/2013 artikli 64 lõikele 1 peab kaup selleks, et tema suhtes saaks kohaldada kõnealuse määruse artikli 56 lõike 2 punktis d osutatud tariifseid soodusmeetmeid (st liidu ning teatavate väljaspool liidu tolliterritooriumi asuvate riikide või territooriumide või selliste riikide või territooriumide rühmade vahel sõlmitud lepingutes sisalduvad tariifsed soodusmeetmed) vastama neis lepingutes sätestatud sooduspäritolureeglitele, nagu on osutatud kõnealuse määruse artikli 64 lõikes 2.

                     (3)

                     Lepingu artiklis ORIG.19 on nõutud, et toote eksportija koostab päritolukinnituse teabe põhjal, mis näitab toote päritolu (sealhulgas teave, mis näitab toote valmistamisel kasutatud materjalide päritolustaatust). Kõnealuse artikli kohaselt vastutab eksportija päritolukinnituse ja selles esitatud teabe õigsuse eest.

                     (4)

                     Komisjoni rakendusmääruses (EL) 2015/2447 (4) on muu hulgas sätestatud menetluseeskirjad, et hõlbustada liidus kauba sooduspäritolu määramist. Kõnealuse rakendusmääruse artiklis 61 on sätestatud, et kui tarnija esitab liidu ja teatavate riikide või territooriumide vahelist sooduskaubavahetust reguleerivate sätete (sooduspäritolustaatus) kohaldamiseks eksportijale või müüjale toodete päritolustaatuse kindlaksmääramiseks vajalikke andmeid, peab tarnija tegema seda tarnija deklaratsioonis. Kõnealuse rakendusmääruse artiklis 62 on sätestatud, et kui tarnija tarnib korrapäraselt eksportijale kaubasaadetisi ja kõigil kõnealustel kaupadel on eeldatavasti sama päritolustaatus, võib tarnija esitada üheainsa deklaratsiooni, mis hõlmab mitmeid kõnealuse kauba saadetisi (pikaajaline tarnija deklaratsioon).

                     (5)

                     Võttes arvesse, et lepingu avaldamise ja selle kohaldamise kuupäeva vaheline aeg on lühike, võib mõnel tarnijal olla raske esitada eksportijatele õigeaegselt kõiki asjakohaseid deklaratsioone, mille alusel saavad eksportijad koostada kauba päritolukinnitusi alates kuupäevast, millal hakatakse lepingut kohaldama.

                     (6)

                     Et alates kuupäevast, millal hakatakse lepingut kohaldama, oleks lihtsam päritolukinnitust koostada, on asjakohane üleminekuperioodi vältel lubada eksportijatel koostada tarnija deklaratsioonide alusel päritolukinnitusi ka siis, kui neil puuduvad päritolukinnituse koostamise ajal kõik asjakohased tarnija deklaratsioonid, tingimusel, et kõnealuse üleminekuperioodi lõppedes on asjakohased tarnija deklaratsioonid eksportijale esitatud. See ei mõjuta eksportija kohustust koostada päritolukinnitus toote päritolu tõendava teabe põhjal (sealhulgas teave, mis näitab toote valmistamisel kasutatud materjalide päritolustaatust).

                     (7)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Olenemata rakendusmääruse (EL) 2015/2447 artiklitest 61 ja 62 võib eksportija ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu kohaldamiseks koostada kuni 31. detsembrini 2021 Ühendkuningriiki eksportimisel päritolukinnitusi tarnija deklaratsioonide alusel, mille tarnija esitab hiljem, tingimusel, et 1. jaanuaril 2022 on eksportijal kõnealused tarnija deklaratsioonid olemas.
            Kui eksportijal selleks kuupäevaks kõnealuseid tarnija deklaratsioone ei ole, peab eksportija sellest importijat teavitama hiljemalt 31. jaanuaril 2022.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. detsember 2020

                  Komisjoni nimel

                  president

               Ursula VON DER LEYEN

            (1)  ELT L 269, 10.10.2013, lk 1.

            (2)  ELT L 444, 31.12.2020, lk 14.

            (3)  Nõukogu 30. detsembril 2020 otsus (EL) 2020/2252 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ning Euroopa Liidu ning Suurbritannia ja Põhja-Iiri Ühendkuningriigi valitsuse vahelise salastatud teabe vahetamise ja kaitse julgeolekukorda käsitleva lepingu liidu nimel allkirjastamise ja ajutise kohaldamise kohta (ELT L 444, 31.12.2020, lk. 2).

            (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).